作者:陸龜蒙
標題:寒夜聯句
內容:靜境揖神凝，寒華射林缺。——陸龜蒙清知思緒斷，爽覺心源徹。——皮日休高唱戛金奏，朗詠鏗玉節。——陸龜蒙我思方泬寥，君詞複淒切。——皮日休況聞風篁上，擺落殘凍雪。——陸龜蒙寂爾萬籟清，皎然諸靄滅。——皮日休西窗客無夢，南浦波應結。——陸龜蒙河光正如劍，月魄方似玦。——皮日休短燼不禁挑，冷毫看欲折。——陸龜蒙何夕重相期，濁醪還為設。——皮日休